**Slovenija Futsal Euro 2018**

**Arena Stožice Ljubljana od 30 januarja do 10 februarja 2018**

Ravno v času, ko so slovenski košarkarji prinesli v Slovenijo pokal za osvojeno prvo mesto na evropskem prvenstvu, je k nam prišel tudi pokal, ki ga bo 10 februarja v areni Stožice prejel evropski prvak v Futsalu. 12 najboljših evropskih ekip med katerimi je tudi Slovenija se bo trudilo osvojiti cenjeno lovoriko evropskega prvaka.

Eden od projektov povezanih z organizacijo evropskega prvenstva je tudi Trophy tour. Originalni pokal, ki ga bo prejel evropski prvak v futsalu bo obiskal vse kraje kjer domujejo slovenski futsal prvoligaši in večja mesta v bližini. Tako se bo karavana v sredo 20 septembra iz Ljubljane preko Vrhnike najprej ustavila na Škofijah ob 14.00 uri nato pa svojo pot zaključila v Kopru ob 17.00 uri.

Dogodek je namenjen širši javnosti in bo zelo opazen, saj se bo pokal za evropskega prvaka pripeljal z avtobusom v barvah Uefa Futsal Euro 2018. Na prireditvenem prostoru bo potekala animacija z voditeljem in številne nagradne igre. Obiskovalci se bodo lahko fotografirali s pokalom, družili s slovenskimi reprezentanti in najboljšimi obalnimi futsal igralci. Sodelujoči v nagradnih igrah bodo za svoje dosežke nagrajeni s paketi vstopnic na evropskem prvenstvu in sicer za tekme slovenske reprezentance, polfinale in finale ter z žogami Uefa futsal Euro 2018.

Več o projektu Uefa Futsal Euro 2018 in trophy Touru je dosegljivega na tej povezavi:

<http://futsaleuro2018.si/trophy-tour-slovenija/>

Vabljeni na Škofije in v Koper

KMN Bronx Škofije